Скупштина општине Врњачка Бања на \_\_ редовној седници одржаној дана \_\_\_2019.године, на основу чл.52. Закона о планирању и изградњи (''Сл.гласник РС'', бр.72/09, 81/09-испр., 64/10- Одлука УС, 24/11, 121/12, 42/13-Одлука УС и 50/13-Одлука УС, 98/13-одлука УС, 132/14, 145/14, 83/18, 31/19 и 37/19-др.закон), чл.12.Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија (''Сл.гласник РС'', бр.32/19) и чл. 40. Статута општине Врњачка Бања (''Сл.лист општине Врњачка Бања'', бр. 12/19), донела је

ОДЛУКУ

о изменама и допунама Одлуке о образовању Комисије за планове општине Врњачка Бања

Члан 1.

У Одлуци о образовању Комисије за планове општине Врњачка Бања (''Сл.лист општине Врњачка Бања'', бр.23/17), у чл.4. врши се измена у тачки 6. на следећи начин:

'' 6. Разрешава се Маја Здравковић, дужности секретара, на лични захтев, а за секретара именује Тијана Диздар, дипл.правник.''

Члан 2.

Члан 6. се мења и гласи:

''Члан 6.

Председник, зам.председника, чланови и секретар Комисије, за рад у Комисији имају право накнаду по одржаној седници у висини од 10.000,00 динара.

Накнада се исплаћује на основу евиденције присуства седницама Комисије, коју води секретар Комисије.

Чланови Комисије имају право на накнаду путних трошкова доласка на седницу Комисије у висини цене превозне карте или накнаде за коришћење сопственог возила у висини 10% прописане цене за литар погонског горива по пређеном километру.''

Члан 3.

У чл.8. текст: ''чл. 16. Правилника о условима и начину рада Комисије за стручну контролу планских докумената, Комисије за контролу усклађености планских докумената и Комисије за плано ве јединице локалне самоуправе (''Сл.гласник РС'', бр.55/15)'', мења се у текст: ''чл.14. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија (''Сл.гласник РС'', бр.32/19)''.

Члан 4.

Ова одлука ступа на снагу даном објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_\_\_\_\_\_ /19 од \_\_\_\_\_2019.године

ПРЕДСЕДНИК

СКУПШТИНЕ ОПШТИНЕ Иван Радовић

О б р а з л о ж е њ е

**Правни основ за доношење** Одлуке о образовању Комисије за планове (у даљем тексту: Одлука) садржан је у одредбама члана 52. став 1. Закона о планирању и изградњи („Сл. гласник РС“, брoj 72/09,81/09-исправка, 64/10-УС, 24/11, 121/12, 42/13 – Одлука УС, 50/13 – Одлука УС , 98/13 – Одлука УС, 132/14, 145/14, 83/18, 31/19 и 37/19-др.закон), члана 12. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија (''Сл.гласник РС'', бр.32/19), којима је утврђено да скупштина јединице локалне самоуправе образује комисију за планове (у даљем тексту: Комисија).

**Разлог за доношење овe Одлуке** је измена правног основа, обзиром да је у време доношења одлуке која се мења био на снази Правилник о условима и начину рада Комисије за стручну контролу планских докумената, Комисије за контролу усклађености планских докумената и Комисије за планове јединице локалне самоуправе („Сл. гласник РС“, бр.55/15), а да је исти стављен ван снаге доношењем Правилника наведеног у правном основу.

**Објашњење правних института**

У чл.1. се предлаже измена секретара Комисије, обзиром да је Маји Здравковић поднела оставку на ову дужност, па је прихваћен предлог Општинског већа да се за секретара именује Тијана Диздар, дипл.правник.

У чл.2. се предлаже измена одредбе чл.6.којом је утврђена накнада за рад чланова Комисије, на предложен начин, одн.у висини од 10.000 динара, по одржаној седници.

Чланом 3. се мења правни основ за образовање радних тимова, имајући у виду чл.14.Правилника..., који регулише да Комисија може образовати радне тимове за поједина сложена питања из области: саобраћаја, пејзажног уређења и екологије, заштите градитељског наслеђа и урбане реконструкције, инфраструктуре, као и за техноекономска питања и архитектонско обликовање и уређује друге услове за њен рад.

Сагласно члану 52. став 6. Закона о планирању и изградњи средства за рад Комисије обезбеђују се у буџету јединице локалне самоуправе.

Обрађивачи:

Саша Радисављевић, секретар СО

Олгица Гајшек, зам.секретара СО